open-index/open-wikipedia-markdown huggingface dataset:
San Antonio

**San Antonio** er en by i delstaten Texas og hovedsete for Bexar fylke. Ifølge folketallsestimatet for 2019 har byen 1 547 253 innbyggere, noe som gjør byen til den sjuende største i USA og den nest største i Texas. San Antonio har imidlertid ingen store forsteder utenom byen, og regner man med slike er Dallas betydelig større.

Området var først befolket av indianere som kalte området Yanaguana, «forfriskende vann». Da spanjolene kom til området i 1691, var det festdagen til helgenen Antonius fra Padova, derav navnet San Antonio. «Mission San Antonio de Valero» ble etablert i 1718. Slaget ved Alamo fant sted i nærheten av byen i 1836, og byen har siden vokst rundt slagstedet. Alamo misjonsstasjon er i dag en av de mest kjente severdighetene i byen.

Foruten turistindustrien, har en rekke storbedrifter hovedkvarter i byen. AT&T er USAs største teleselskap, og i tillegg har man petroleumsbedriftene Valero og Tesoro, finansinstitusjonene USAA og Frost National Bank, medie- og reklamebedriften Clear Channel, forskningsinstitusjonen Southwest Research Institute og dagligvarekjeden H-E-B. Det store sykehuset South Texas Medical Center har også sitt hovedsykehus i byen. Blant de mange utdanningsinstitusjonene i San Antonio er den største San Antonio-grenen til University of Texas.

San Antonio internasjonale lufthavn ligger like ved sentrum av byen.

## Referanser


## Eksterne lenker
* 
*
Max Schmeling

**Maximillian Adolph Otto Siegfried Schmeling** (født 28. september 1905 i Klein Luckow i Hollenstedt, Mecklenburg-Vorpommern, Tyskland, død 2. februar 2005 i Hollenstedt, Niedersachsen, Tyskland, var verdensmester i tungvektsboksing 1930–32.

Schmeling ble verdensmester 12. juni 1930 i en tittelkamp mot den amerikanske bokseren Jack Starkey i Yankee Stadium, New York, i kamp om den ledige tittelen etter Gene Tunney. Sharkey ble diskvalifisert i fjerde runde etter ha slått for lavt, og dermed ble Schmeling den eneste tungvektsmesteren i boksehistorien som har vunnet tittelen etter at motstanderen har blitt diskvalifisert. 

Den 3. juli 1931 forsvarte Schmeling sin verdensmestertittel da han beseiret den amerikanske bokseren Young Stribling på teknisk knockout i 15 runde i Cleveland.

I returkampen mot Starkey den 21. juni 1932 i New York tapte Schmeling etter 15 runder på poeng, en i manges øyne meget tvilsom avgjørelse, og Jack Starkey ble ny tungvektsmester i boksing. 

Max Schmeling er medlem av International Boxing Hall of Fame og har i karrieren som profesjonell bokser vunnet 56 kamper, herav 40 på knockout, fire har endt uavgjort og ti med tap. 

Max Schmeling er en av Tysklands mest populære idrettsmenn gjennom tidene. I Berlin finnes  sports- og evenementshallen Max-Schmeling-Halle.

## Se også
* Joe Louis vs. Max Schmeling
* «Årets Bokser» – Ring Magazine
* «Årets Kamp» – Ring Magazine

## Referanser


## Eksterne lenker
* 
* 
* 
*
430 f.Kr.

## Begivenheter
*Peloponneskrigen mellom det Athenske imperiet og det spartanske forbundet. Pest tar livet av en tredjedel av Athens befolkning.

## Fødsler
* Xenofon, gresk hærfører, forfatter og historiker, d. 355 f.Kr.
Vestmarka (Eidskog)

**Vestmarka** er et sogn i Eidskog i Innlandet. Sognet ble oppretta da Eidskogs vestlige del ble utskilt i 1881. Navnet ble da *Vestmarken* i motsetning til Østmarken i Kongsvinger. Vestmarka er en del av Eidskog kommune som grenser til Kongsvinger, Årnes, Aurskog, Setskog og dessuten Sverige. Innbyggertallet er omtrent 475. Sognets kirke, Vestmarka kirke, står på Rambøl og ligger 3 km fra svenskegrensa og 10 km fra kommunesenteret Skotterud.

Vestmarka har i dag skole, barnehage, bensinstasjon, bygdetunet Almenninga og en rekke aktive lag og foreninger. Eidskog Montessoriskole har 55 elever, og den kommunale barnehagen som er i samme bygg har rundt 30 barn. Vestmarka har i tillegg idrettslag, 4H-klubb, janitsjarkorps, kor, bygdekino, sanitetsforening, jeger- og fiskerforening, velforening med mer. Sognet har flere forsamlingslokaler. Vestmarka har en rekke sjøer med badeplasser og fiskemuligheter samt turområder for sykkel- og fotturer. Vardåsen er sognets høyeste punkt 337 moh. Om vinteren kjøres det opp skiløyper i flere områder. Mange vestmarkinger arbeider i kommuner i Akershus eller Oslo.

Mellom Vestmarka og Skotterud i Eidskog gikk jernbanelinja Vestmarkabanen, også kalt Paradisbanen. Jernbanen var i drift med persontrafikk i drøye 12 år, mellom 1918 og 1931. Den ble helt nedlagt i 1965. Paradisbanen er nå omgjort til sykkelvei og tilhører sykkelveinettet «Vekterveien» som går gjennom hele Eidskog.

Vestmarka har et engasjert lokalmiljø. I 2007 ble aksjeselkapet «Vestmarka i Utvikling» etablert. Omtrent 140 enkeltpersoner er akjonærer i selskapet som har som formål å være pådriver, initiativtaker, støttespiller og medfinansiør til tiltak som bidrar til positiv utvikling av Vestmarka som et attraktivt bosted. Blant annet reguleres et stort område i Brustadvika ved Harstadsjøen som aktivitetssted for barn og unge, sosialt samlingspunkt for bygda samt bolig- og næringsområder. 

I 2010 fikk Vestmarka i Utvikling tildelt 475 000 kroner til prosjektet «Bo lyst, landlig og levende på Vestmarka». Tildelinga kom fra Kommunal- og regionaldepartementet. Fokuset er på å gjøre Vestmarka til et attraktivt bosted, øke trivsel og aktiviteter for ulike grupper. Det utredes bmx-bane, skatepark, nasjonal sykkelrute, kvinnenettverk, kulturopplevelser og muligheter for markedsføring. En trivselsundersøkelse har blitt gjennomført og brukes til videreutviklingen av Vestmarka. Virksomheten ble lagt på hvil i 2013.

## Referanser




## Se også
* Mark

## Eksterne lenker
* Informasjonsside om Vestmarka
* Eidskog Montessoriskole
Tor Heiestad

**Tor Heiestad** (født 13. januar 1962 i Oslo) er en norsk tidligere skytter. Han ble olympisk mester i skudd på løpende villsvin 1988 i Seoul. Dette var forøvrig siste gang øvelsen var OL-øvelse. Han representerte Bærum jeger- og fiskerforening.

I 1986 vant han VM i øvelsen *40 skudd mixed*, men ble fratatt medaljen for bruk av nesedråper som var forbudt. Heiestad vant EM i villsvinskyting i 1990 og bronse i 1988. Han har også vunnet fire nordiske mesterskap.

I NM har han vunnet kongepokalen tre ganger, og har 92 NM-titler i viltmålskyting og to i jaktskyting.

For sin prestasjon under Sommer-OL 1988 ble Heiestad tildelt Morgenbladets gullmedalje og Fearnleys olympiske ærespris.

## Medaljer i norske mesterskap

## Se også
* Liste over norgesmestere i viltmålskyting
* Liste over norgesmestere i jaktskyting

## Referanser


## Eksterne lenker
*
Grenselosmuseet

**Grenselosmuseet** er et mindre museum i Eidskog kommune. Formålet er å fortelle om virket til dem som var grenseloser og kurerer over til Sverige under den tyske okkupasjonen 1940–45.  

Museet holder til i ei nedlagt skolestue på Skjølåbråtan (ved innsjøen Skjervangen ved Sootkanalens nordre startpunkt), et par kilometer fra grensa mot Sverige. Stua blei under krigen brukt som skjulested for flyktninger og kurerer og ligger ved den nå oppmerka Flyktningeruta. 

Museet drives av *Foreningen Flyktningeruta Norsk grenselosmuseum*. Stiftelsens Norske grenselosers forening, som blei starta opp i 1994, åpnet museet i 1995. Stiftelsen gikk i 2010 sammen med Flyktningeruta. 

Museet holder åpent på søndager i juni og august, ellers etter avtale. 

På museet kan man se ulike gjenstander som ble brukt i forbindelse med grensetrafikken, svenske lister over registrerte flyktninger finnes også der. En autentisk film fra flyktningetrafikken "Flukten fra hakekorset" vises der.

I 2003 var museet utsatt for et innbrudd, der en rekke gjenstander knytta til okkupasjonsmakta blei stjålet.

## Referanser
Scutellum

**Scutellum** kalles den bakerste ryggplaten på brystet (*thorax*) hos insekter. Brystet består av tre segmenter, hvor scutellum er ryggplaten på det bakerste av disse segmentene. Scutellum er normalt synlig, men kan være skjult.

Hos noen primitive insekter, for eksempel steinfluer, har alle tre bryst segmentene utviklede ryggplater, slik at vi har tre synlige scuteller. Vanligvis er det bare det midterste (kalt *meso*-) segmentet som har en stor ryggplate (*notum*), dette blir derfor kalt *mesonotum*. 

Scutellum er vanligvis sett ovenfra formet som en trekant eller halvsirkel, med en spissen eller sirkelbuen pekende bakover. Sett fra siden er scutellum vanligvis mer eller mindre plateformet, men kan være høyt hvelvet og bære forskjellige slags utvekster (for eksempel hos tornsikader som hører til ordenen nebbmunner). Vanligvis er scutellum relativt liten, men den kan være stor og dekke mesterparten av bakkroppen som hos breitegefamilien Scutelleridae og den tropiske fluefamilien Celyphidae. 

Formen, fargen, overflatestrukturen og eventuelle børster på scutellum er ofte viktige karakterer når man skal bestemme arter av insekter.
Arne Ruste

**Arne Ruste** (født 1942) er en norsk lyriker, gjendikter og oversetter. 

## Liv og virke
Ruste ble født i Sel i Gudbrandsdalen og er oppvokst i Vardal ved Gjøvik, og bosatte seg i 1972 i Son. Ruste er cand.mag. fra Universitetet i Oslo, med religion, norsk og historie som fag. Han er gift med forlagsredaktør Anne Horn.

Han arbeidet som lærer fra 1970 til 1974. Han var medredaktør i *[[PoesiMagasin]]* (1982–1984) og forlagsredaktør i Tiden Norsk Forlag (1985–1994). Fra 1994 til 1999 var han daglig leder i Norsk Forfattersentrum. Deretter ble han forfatter og oversetter på heltid, og mottok garantiinntekt fra staten fra 2001 til 2009. Han ble nominert til Brageprisen for *Søsken for en tid* i 2001.

Han har vært medlem av Den norske forfatterforenings litterære råd i to perioder.

## Bibliografi
* 1973: *Askeladd* (lyrikk)
*1974: *Alene går det ikke/stort bedre* (lyrikk)
*1975: *Bestefar etc.* (lyrikk)
*1976: *Midt i verden* (lyrikk)
*1978: *Dronningen kommer!* (lyrikk)
*1981: *Grenseepisoder* (lyrikk)
*1982: *Tappet i 1942* (lyrikk) – sammen med Kjell Erik Vindtorn og Terje Johanssen
*1983: *Steinvekt* (lyrikk)
* 1998: *Og ordet ble ord : essays om poesi* (essays)
*1999: *Indre krets* (lyrikk)
*2001: *Søsken for en tid* (lyrikk)
*2002: *Mest mellom himmel og jord* (essays)
*2009: *Piken i bakspeilet* (roman)
*2012: *Kretsløp. Dikt 1973-2012* (lyrikk), Tiden

;Gjendiktninger og oversettelser
* Ted Hughes: *Kråke* (1994)
* Johs. Møllehave: *Kattenes ABC* (1995)
* Roald Dahl: *Fæle dyr* (1986)
* David Schiller: *Med zen i lomma* (1996)
* Roald Dahl: *Rim & Røre* (1997)
* Ted Hughes: *Fødselsdagsbrev* (1998)
* Ivan Divis: *Makter* (2000; sammen med Michael Konůpek)
* Ted Hughes: *Jernmannen* (2000, 2012), barnebok
* Farid ud din Attar: *[[Fuglenes forsamling]]* (2002), i serien Verdens Hellige Skrifter
* Julia Donaldson: *Gruffalo* (2002), barnebok
* Lewis Carroll: *[[Alice i Eventyrland]]* (2003)
* Rumi: *Sivfløytens sang, og andre dikt fra [[Mathnawi]]*. 2003, i serien Verdens Hellige Skrifter
* Abbas Kiarostami: *I følge med vinden* (2006; sammen med Nina Zandjani)
* *[[Bahá’í-troens skrifter]]* (2007, også redaktør), i serien Verdens Hellige Skrifter
* Sa’di: *[[Frukthagen]]* (2013); introduksjonsessay, i serien Verdens Hellige Skrifter
* Wilfred Owen: *Tjuefem krigsdikt : 1917-1918* (2014)
## Priser
* Det norske akademis pris for 2014
* Tidenprisen 2002
* Den norske lyrikklubbens pris 1999
* Gyldendals legat 1978

## Referanser


## Eksterne lenker
*Presentasjon av Arne Ruste i Forfatterkatalogen på Forfattersentrums nettsider
* Arne Ruste i NRK Forfatter

;Av Ruste
* ''Med døden til følge''  dikt publisert på Den norske Bokklubbens nettsider. Besøkt 31. mai 2021.
* "Prøysens ærlige og ensomme kamp" i Dagbladet 15. juli 2004
Jack Sharkey

**Jack Sharkey** (født 26. oktober 1902 i Binghamton, New York, USA, død 17. august 1994 i Beverly, Massachusetts), var verdensmester i tungvektsboksing 1932–33

Han hadde sine røtter i Litauen, og hans egentlige navn var **Josef Paul Zukauskas**, men han tok etternavnet til en kjent irsk bokser; Thomas Sharkey (1873–1953).

I 1929 ble Jack Sharkey amerikansk mester i tungvekt etter å ha beseiret Tommy Lougran på knockout i en kamp i Yankee Stadium, New York. Denne seieren gav ham muligheten til å få en tittelkamp om den ledige verdensmestertittelen i tungvektsboksing etter at Gene Tunney hadde trukket seg tilbake.

Den 12. juni 1930 møtte han den tyske bokseren Max Schmeling i en tittelkamp. Men Sharkey ble diskvalifisert i den fjerde runden etter han hadde slått under beltet, og Schmeling ble verdensmester, den eneste i boksehistorien som har vunnet på grunn av diskvalifisering. 

I oktober 1931 beseiret Sharkey den italienske tungvekteren Primo Carnera og fikk en ny sjanse til å bokse om verdensmestertittelen.

Den 21. juni 1932 i Madison Square Garden Bowl på Long Island City, New York, ble Jack Sharkey verdensmester etter å ha vunnet på poeng, en meget omdiskutert og tvilsom avgjørelse, etter 15 runder mot Max Schmeling. Sharkey tapte sin verdensmestertittel den 29. juni 1933 til Primo Carnera.

I 1994 ble Jack Sharkey medlem av International Boxing Hall of Fame.

## Se også
* Tungvekt
* Boksingens Hall of Fame
* Boksing
* Verdensmestere i tungvektsboksing
* «Årets Bokser» &ndash; Ring Magazine
* «Årets Kamp» &ndash; Ring Magazine

## Referanser


## Eksterne lenker
* 
* 
* 
*
Gerry & the Pacemakers

**Gerry & the Pacemakers** ble dannet i Liverpool i 1959 av vokalist Gerry Marsden, hans bror Fred Marsden, Les Chadwick og Arthur McMahon, som snart ble erstattet av Les Maguire. Bandet oppnådde en viss berømmelse i Hamburg og i hjembyen Liverpool i begynnelsen av 1960-tallet. I kjølvannet av The Beatles fikk de i 1963 sin første platekontrakt. Det var Brian Epstein som allerede var manager for The Beatles, som fikk bandet signert til plateselskapet Columbia Records, og lot også disse nyte godt av George Martin som produsent. Bandets første innspilling var sangen «How Do You Do It», som i utgangspunktet ble gitt The Beatles, som spilte den inn, men isteden ønsket å satse på sin egen komposisjon, «Please, Please Me». *Gerry & the Pacemakers* innspilling av sangen gikk for øvrig rett til topps på de britiske hitlistene. Med tre strake førsteplasseringer på hitlistene ble *Gerry & the Pacemakers *sett på som en utfordrer til The Beatles. Deres hang til å spille ballader ble sett på som bakstreversk, og til tross for flere gode komposisjoner, var det ingen utvikling å spore. 

Bandet kom med en rekke singler, og noen få album, som ble utgitt parallelt i Storbritannia og USA. Etterehvert gikk de også selv lei, publikum mistet interessen, og populariteten var sterkt dalene. Dermed bestemte bandet seg i 1966 for å oppløses. 

Blant de mest kjente sangene til bandet var «Ferry Cross the Mersey», «I Like It» og «Don’t Let the Sun Catch You Crying». Den mest kjente er nok allikevel deres versjon av Richard Rodgers og Oscar Hammerstein IIs «You’ll Never Walk Alone» og Gerry Marsdens «Ferry Cross the Mersey». Gerry Marsden hadde hatt lyst til å gjøre en innspilling av «You’ll Never Walk Alone» helt siden han noen år tidligere så musikalen «Carousel» på kino. Sangen ble fotballhymne for klubben Liverpool FC, og synges fortsatt av publikum på alle hjemmekampene. «Ferry Cross the Mersey» ble skrevet som tittelmelodi i anledning filmatisering av Warrens bok ved samme navn, og *Gerry & the Pacemakers* ble filmet med de selv fremførte låta i The Cavern. Sangen er fremdeles fast over høytaleranlegget hver gang ferga klapper til kai.

## Diskografi
**Studioalbum**
* *How Do You Like It?* (UK) (1963)
* *Don't Let the Sun Catch You Crying* (USA) (1964)
* *Gerry and the Pacemakers' Second Album* (USA) (1964)
* *Ferry Cross the Mersey* (UK) (1965)
* *I'll Be There!* (USA) (1965)
* *Girl on a Swing* (USA) (1966)
* *20 Year Anniversary Album* (1982)

**Livealbum**
* *Ferry Cross the Mersey* (1981)
* *Gerry and the Pacemakers Live at the BBC* (2018)

**Samlingsalbum**
* *Gerry and the Pacemakers' Greatest Hits* (USA) (1965)
* *The Best of Gerry and the Pacemakers* (1979)
* *The Very Best of Gerry and the Pacemakers* (1984)

**Singler (utvalg)**
* «How Do You Do It?» (UK #1) (1963)
* «I Like It» (UK #1) (1963)
* «You'll Never Walk Alone» (UK #1) (1963)
* «I'm the One» (UK #2) (1964)
* «Don't Let the Sun Catch You Crying» (UK #6) (1964)
* «Ferry Cross the Mersey» (UK #8) (1964)

## Referanser


## Eksterne lenker
* 
* 
*
Mads Vinding

**Mads Vinding** (født 7. desember 1948 i København) er en dansk jazzmusiker (kontrabass), kjent for sine egne orkestre, samt å ha medvirket på over 600 utgivelser.

Vinding er en «første generasjons» bassist etter bass-legenden Niels-Henning Ørsted Pedersen og en av de få (ved siden av Jesper Lundgaard) som klarte å tilegne seg og forstå dennes fabelaktige tekniske nyvinninger på kontrabassen. Han ble tidlig med i Montmartre Jazzhus i København, der han i 1970 opptrådte med Dexter Gordon.  På 1970-tallet ga han ut med en rekke skandinaviske jazzmusikere som Svend Asmussen (*Resource*, 1974), Sylvia Vrethammer (*Stardust and sunshine*, 1975; *Chateau Sylvia*, 1979), Rune Gustafsson (*Move*, 1975).

Etterhvert har han spilt med en rekke internasjonale storheter som Herbie Hancock, Wayne Shorter, Johnny Griffin, Gerry Mulligan, Hank Jones, Stan Getz, Kenny Drew, Bob Brookmeyer, Toots Thielemans, Gary Burton og Clark Terry.
På 1990-tallet var han med i Svend Asmussens kvartett, samt utgivelser
med organisten Kjell Öhman.  Han spilte med norske Magni Wentzel på hennes
*Turn out the stars* (Hot Club Records, 1995).
På Oslo Jazzfestival 2002 opptrådte Vinding i trio med norske Nils-Olav Johansen gitar og John Pål Inderberg saksofon.

Hans egen Trio ble etablert i 1997, med Enrico Pieranunzi piano og Alex Riel trommer.  Trioen ga ut *The Kingdom where nobody dies* (Stunt Records, 1997) som ble beste danske jazz-CD samme året og året etter rangerte høyest på JazzTimes' rangeringer. Med Roger Kellaway piano, ga de ut *Daddio Don* (Stunt Records, 1998).  Carsten Dahl erstattet Pieranunzi på piano, og deltok på trioens *Six hands, three minds, one heart* som er live fra Copenhagen Jazzhouse (Stunt Records, 2000).  De besøkte bl.a. Moldejazz 2002.  

Han har med Frans Bak bidratt på over 400 barnekonserter (1996–).

Med Jesper Lundgaard ga han ut *Two basses* (2002), med Jacob Fischer kom *Over the rainbow* (Cope Records, 2002).  Han opptrer også musiserende i filmene *En kærlighedshistorie* (2001) og  *Between a smile and a tear* (2005).

Vinding har mottatt Ben Webster-prisen 1982, Palæ's Jazz Pris 1997 og en rekke Grammys.

## Referanser


## Eksterne lenker
* 
*
Veitastrond

**Veitastrond** er ei bygd i Luster kommune med 123 innbyggere. 

Veitastrond ligger ca. 45 km fra kommunesenteret Gaupne og regionsenteret Sogndal. 30 km fra fylkesvei 55 ved Hafslo langs Veitastrondsvatnet. Veitastrond er ei flott landbruksbygd som er omkranset av Jostedalsbreen nasjonalpark på tre sider. Bygda er det største slettelandskapet i Sogn og Fjordane. Veitastrond har ofte vært isolert på vinterstid på grunn av den rasutsatte veien. Vinteren 1981 var bygda isolert hele 107 dager. Det er tidligere foretatt sikring med tre fjell-tunneler og en rør-tunell. 15. desember 2016 ble Langanestunnelen åpner, samtidig som store rasvoller er fullført i Kvamabukti. Totalt er det rassikret for 275 millioner kroner de to siste årene. I tillegg er et farlig raspunkt nå sikret med radarvarsling og lyssignaler. Betydningen av en sikrere vei er tydelig å registrere på ungdommens satsing på hjemstedet. Nye driftsbygninger og bolighus er under oppføring, og fødselstallene er høyere enn på mange år. Veitastrond har barneskole (7 elever 2015/2016) og barnehage (8 barn 2016) og egen matvarebutikk. Ungdomsskoleelevene dagpendler til Hafslo, mens elever på videregående skole blir hybelboere i Sogndal eller annen studieplass.

Flere av brukene driver lokal produksjon med egne råvarer, og Veitastrond er kjent for høykvalitets osteprodukter. Annen næring i bygda er Triobakst, som er et bakeri som satser på tradisjonsprodukter, og sognefjord.net as, et reklamebyrå med landsdekkende tilbud på markedsføring. I tillegg har selskapet høy kompetanse på import fra Kina, og har eget "lokalkontor" i Shanghai. Veitastrond har også krevende men gode hjorteterreng både til utleie og for lokale jegere.

Tross det lave innbyggertallet ble fotballaget med Leikvoll som hjemmebane vinner av 5. Divisjon i 2014. 

Innerst i Veitastrond ligger Tungestølen og brearmen Austerdalsbreen, en kraftig utløper av Jostedalsbreen med store brefall.
Rooftop Concert

**Rooftop Concert** var The Beatles' første konsert siden 29. august 1966, og den ble deres siste. Konserten ble holdt den 30. januar 1969 på taket av Apple-bygningen i Savile Row, London.

The Beatles bestemte seg i 1969 for å skrive et helt album, øve det inn, og så framføre det foran et stort publikum. Resultatet skulle bli et livealbum med bare nytt materiale. Billy Preston var i denne perioden organist for bandet.

Når det gjaldt den store konserten var det mange forslag til vurdering: Spille på en båt, amfiteater i California, Hellas, Sahara, Marrakech og The Roundhouse i London. Bandet klarte ikke å bestemme seg, og filmregissøren Michael Lindsay-Hogg insisterte på å ha en avslutning på dokumentarfilmen Let It Be. Under et møte den 26. januar foreslo Paul McCartney at The Beatles skulle dra opp på taket av Apple-bygningen og spille en uannonsert konsert. Torsdag den 30. januar 1969, klokken 13:00, ble konserten holdt.

Politiet dukket opp etter flere innringte klager, og tok seg etter hvert opp på taket for å stoppe konserten. Mens de spilte «Get Back» for tredje og siste gang, begynte assisten Mal Evans å slå av gitarforsterkerne etter ordre fra politiet, men løsningen ble kortvarig da George Harrison listet seg bort og slo dem på igjen. The Beatles og Billy Preston fullførte «Get Back» og avsluttet med det sin siste konsert.

## Setliste
*«Get Back»
*«Get Back» #2
*«Don't Let Me Down»
*«I've Got A Feeling»
*«One After 909»
*«Dig A Pony»
*«I've Got A Feeling» #2
*«Don't Let Me Down» #2
*«Get Back» #3

## Gjentagelser
* I U2s musikkvideo til *Where the Streets Have No Name* står bandet og spiller på et tak.
*The Simpsons parodierte takkonserten i episoden *Homer's Barbershop Quartet* (S5/E1).
* The Rutles filmet en takkonsert i 1978.
* I 1997 satt Paul McCartney og spilte gitar på taket av kontorbygningen sin i Soho square i London. PR-stuntet var i forbindelse med hans nye plate, *Flaming Pie*.

## Filmografi
*1970: **[[Let It Be (film)|Let It Be]]**. Filmen avsluttes med takkonserten.
*1996: **The Beatles' Anthology**. Dokumentarserien som inneholder mange klipp fra takkonserten.

## Diskografi
*8. mai 1970: **[[Let It Be]]**. Det siste Beatles-albumet (utgitt etter gruppa ble oppløst) inneholder flere låter fra takkonserten.
*1996: **Anthology 3**. Dobbel-CD/trippel-LP som inneholder flere uutgitte spor fra takkonserten.
*2003: **Let It Be... Naked**. Posthume Beatles-plate som ga publikum enda flere uutgitte takkonsertlåter.
Sootkanalen (slusesystemet)

**Sootkanalen** er en kanal for frakt av tømmer motstrøms slik at tømmeret kunne komme fra Eidskog til Høland, fra Mangenvassdraget (som ender opp i Sverige) og over i Haldenvassdraget.

Den nedre delen av kanalen følger grovt sett løpet til Skjølåa mellom sjøene Skjervangen (176 moh.) og Mortsjølungen (201 moh.) i Vestmarka i Eidskog gjennom Steintjenn (189 moh.). Denne delen utgjør Norges eldste sluseanlegg. Videre frakt av tømmeret skjedde med en kombinasjon av tømmerrenner og hestedrevet jernbane (Grasmobanen) til tømmeret nådde sjøen Setten i Setskog i Aurskog-Høland. Deler av tømmerrenna i Hvervselva er fortsatt synlig langs .

Kanalen er bygd i tidsrommet fra 1847 til 1849 av til sammen 600 mann. Arbeidet ble ledet av Engebret Soot (1786–1859) som var fløtningsinpektør i Haldenvassdraget. Han utførte også flere andre store kanalarbeider og ble for dette tildelt Borgerdådsmedaljen i 1854. Kanalen, som ble åpnet 20. juli 1849, er 1,5&nbsp;km lang og hadde opprinnelig 15 sluser. Ei sluse til ble bygd senere sånn at det nå er rester etter 16. Slusene er bygd av steinblokker fra elveleiet og ble tettet med rosentorv. Innvendig var de kledt med bord. Ingen av slusekamrene er like, men alle har samme volum. Kanalen var i drift fram til 1932. Toppåret var 1920 da 222&nbsp;768 stokker passerte anlegget.

## Slusene

De forskjellige slusekamrene fikk egne navn, mange oppkalt etter personer med viktige verv i den tiden. Alle slusekamrenes navn er angitt i fløteretninga nedenfra og opp:
# Andreas Wiel (bygd senere)
# Norge
# Kongen
# Sverige
# Konstitution
# Fredrikshald
# Statsraad Stang
# Professor Schweigaard
# General Birch
# Peter Anker
# Pastor Faye
# Truls Wiel
# Lensmand Haneborg
# Dines Soot (sønn av Engebret Soot)
# Caroline Soot (datter av Engebret Soot)
# Halvor H. Jensen

## Kart

## Referanser


## Kilder
* 

## Eksterne lenker
*
Aursmoen

**Aursmoen** er et tettsted i Aurskog-Høland kommune i Akershus. Tettstedet har  innbyggere per 1. januar , og ligger nordvest i kommunen, på veien mellom Bjørkelangen og Sørum. Aursmoen er en del av det større området Aurskog og utgjør Aurskog sentrum. Det var administrasjonssenteret i den tidligere kommunen Aurskog.

## Referanser
Familien Flanders

**Familien Flanders** er en rekke bifigurer, først og fremst familiefaren Ned Flanders, som medvirker jevnlig i den amerikanske animerte TV-serien*[[The Simpsons]]*, skapt av Matt Groening.

Familien bor ved siden av familien Simpson og utgjør en kontrast til dem ved å være meget kristne, glade og mer framgangsrike, noe som er til stadig irritasjon for Homer Simpson.

Familien Flanders består av familiens overhode, den alltid positive Ned Flanders og hans faste «Hi-diddly-ho». Hans hustru er den avdøde Maude Flanders. De har to barn, guttene Rod og Todd, som er i likhet med foreldrene også aktive kristne og bruker store deler av sin tid til kristne og oppbyggelige hobbyer.

## Eksterne lenker

* Hør Ned snakke
* Biografi på ''Simpsons-crazy.co.uk''
Fogn

**Fogn** er en øy i Stavanger kommune i Rogaland. Øyen er særlig kjent for en stor produksjon av tomat i veksthus, omtrent 15 prosent av Norges totale produksjon. Dette sysselsetter store mengder utenlandsk arbeidskraft.

Det bor rundt 350 personer på Fogn. Innbyggerne har egen barnehage og en skole som gir undervisning til og med 7. klasse. Fra og med 8. klasse må elevene ta båten til ungdomsskolen, som ligger på Finnøy.

Øyen har en butikk med bensin/diesel utsalg og apotekvarer. Fogn har også et aktivt idrettsmiljø med fotball som hovedaktivitet. Fogns A-lag ligger i 7. divisjon. Det er også en egen speidergruppe på øya, som holder til i kirka eller i skogen.

Øyen har et stort antall hytter, og på sommerstid er befolkningen mangedoblet.

Fogn har et variert næringsliv.

Med sine mange lune viker er Fogn et mye benyttet område av båtfolket, særlig sørsiden med Rossøysundet og vestsiden med Holmastø. På Eidsvåg, der det i tillegg er en slipp, for båter.

Aktiviteter for unge og voksne finner sted hele uka. Blant annet zumba for voksne og fotball for yngre.

Det er bilvei rundt hele øya.
Hvordan komme seg til Fogn? Det går ferje fra Judaberg på Finnøy. Utenom går det også hurtigbåt til/fra omliggende øyer og Stavanger

## Eksterne lenker
* Skolenettside
* Nettside for nyheter fra Fogn
Byre

**Byre** er en liten øy i Stavanger kommune i Rogaland. Det er en av de minste bebodde øyene i kommunen, med 4 gårdsbruk og om lag 9 fastboende.

Øya har betydelig fruktdyrking (epler og moreller) og ca. 100 hytter.

## Historie
Øya har god dyrkingsjord og det er gjort funn fra yngre steinalder, det har trolig vært fast bosetning der siden tidlig jernalder. Det er funnet flere gravanlegg fra jernalderen, og også en fallos-stein som dateres til samme periode. I middelalderen var øya et stormannssete, flere riddere med sete på Byre er kjent fra denne perioden.

## Kilder
* Bjørkvik, H. (1997) Finnøy, Gard og ætt III. Gardane på Fogn, Talgje og Fisterøyane. Finnøy Kommune ISBN 82-990132-2-4
BBC Young Sports Personality of the Year

Prisen **[[BBC Sports Personality of the Year]] Young Personality** blir utdelt årlig til en britisk idrettsutøver under 17 år, som har bidratt i høy grad det siste året. Først ble prisen utdelt som «årets nykommer», med aldersgrense under 25 år, i 1999. Da ble den gitt til Dean Macey. Prisen fikk nytt navn i 2001 da den ble kalt «Young Sports Personality of the Year.» 

## Tidligere vinnere
*1999 Dean Macey (friidrett)
*2000 Jenson Button («Årets nykommer»: Formel 1)
*2001 Amy Spencer
*2002 Wayne Rooney (fotball)
*2003 Kate Haywood (svømming)
*2004 Andy Murray (tennis)
*2005 Harry Aikines-Aryeetey (sprint)
*2006 Theo Walcott (fotball)
*2007 Tom Daley (stuping)
*2008 Eleanor Simmonds (svømming)
*2009 Tom Daley (stuping)
*2010 Tom Daley (stuping)
*2011 Lauren Taylor (golf)
*2012 Josef Craig (svømming)
*2013 Amber Hill (skyting)
*2014 Claudia Fragapane (turn)
*2015 Ellie Downie (turn)
*2016 Eleanor Robinson (svømming)
*2017 Phil Foden (fotball)
*2018 Kare Adenegan (rullestolracing)

## Se også
*BBC Sports Personality of the Year
Fjellhamar

**Fjellhamar** er et tettbebygd sted i Lørenskog kommune i Akershus. Beliggenheten er nord/nordøst i kommunen, med grense mot Strømmen i øst og mot et skogområde med navn Skjettenåsen i nord. Fjellhamar og Haneborg går veldig i ett med hverandre, og de to områdene i Lørenskog betraktes ofte som ett. 

Vys lokaltog mellom Lillestrøm og Oslo går gjennom området, og sørger for en sentral beliggenhet til både Lillestrøm, Strømmen og Oslo. De mest aktuelle stasjonene for bosatte på Fjellhamar, er Fjellhamar, Hanaborg og Lørenskog stasjon.

Fjellhamar grenser til vannet Langvannet og Kjenn i syd, Langvannet tilfører området og Lørenskog er et trivelig bademiljø om sommeren.

Før kommuneadministrasjonen ble flyttet til Kjenn, lå denne på Fjellhamar.

## Skoler
### Barneskoler
Klassetrinn 1 - 7: Fjellhamar skole er Norges største barneskole. Skolen har fire bygg: hovedbygget, gamleskolen, brakker og paviljongen. Fjellhamar skole er en skole med rundt 950 elever

### Ungdomsskoler
Klassetrinn 8 – 10: Fjellsrud skole

Fjellsrud skole er en ny-renovert skole som har rundt 300 elever på 3 klassetrinn, fra 8. – 10. klasse. Det er fire klasser på hvert trinn.

## Idrett
Fjellhamarhallen er brukt av mange håndballspillere og brukes også til turn og dans. 

Fjellhamarhallen er samlingspunktet for størstedelen av innendørsaktivitetene i området. Hvor det også arrangeres en rekke turneringer og andre arrangementer gjennom året.

Fjellhamar Fotballklubb er det nest største idrettslaget på Fjellhamar. 

Fjellhamar Stallions representerer Fjellhamar på norsk basketballs øverste nivå – BLNO.

Pancake Circle Ltd. Frisbee Klubb er landets eldste frisbeeklubb, og er blitt grunnsteinen for frisbee i Norge.

## Historie
Før boligbebyggelsen i området, var Fjellhamar bebygd med hytter og et velkjent landsted for godt stilte Oslo-borgere. Nesten ingen av de opprinnelige hyttene står den dag i dag, med unntak av de hyttene som ble ombygd til boliger. Enkelte hus er bygget oppå grunnmuren til de gamle hyttene.

## Referanser
Hypertrikose

**Hypertrikose** er en tilstand som gjør at kroppen blir dekket av uvanlig masse hår på regioner som ellers ikke ville vært hårete. Det finnes ulike grader av hypertrikose og det er individuelt hvor mye hår vedkommende har avhengig av hvilken type hypertrikose man har. Syndromet er genetisk og kan være arvelig.

Den økte hårveksten kan også skyldes en sykdom i stoffskiftet eller være en bivirkning av enkelte medisiner. Økt hårvekst blant kvinner med mannlig vekstmønster kalles hirsutisme.

## Eksempler
Flere personer med sterk hårvekst på grunn av hypertrikose har blitt vist fram som kroppslige kuriositeter i «freak show» på markeder og sirkus. Galleriet viser noen kjente personer og artister med hypertrikose. Siden tilstanden er ganske sjeldent, ble det ansett som ekstra «eksotisk» for publikum. Tilstanden har også blitt omtalt som «varulvsyndrom» på grunn av alle hårene.

File:PetrusGonsalvus.jpg|Petrus Gonsalvus (født 1556) skal være det første dokumenterte tilfellet av hypertrikose. Maleri fra 1580-tallet, opprinnelig fra et kuriositetskammer i det gamle fyrstehuet i Schloss Ambras i Innsbruck i Østerrike.
File:Pastrana.JPG|Den meksikansk-indianske «apekvinnen» Julia Pastrana (1830 – 1864) ble også fremvist etter sin død. 1921 – 1959 ble mumien av henne utstilt i Norge og siden overtatt av Universitetet i Oslo. 7. februar 2013 ble levningene av Julia Pastrana overlatt til representanter for meksikanske myndigheter ved en seremoni i sykehuskapellet på Rikshospitalet i Oslo. Det er oppgitt av meksikanerne at hun skal begraves der hun kommer fra, i området Sinaloa i Nord-Mexico.
File:Bearded lady.JPG|En «skjeggete dame» fra den amerikanske «humbugkongen» P.T. Barnums sirkus på 1800-tallet.
File:Fedor Jeftichew portrait.jpg|Det russiske «hundeansiktet» Fjodor Jevtisjchev (Фёдор Евтищев, 1868-1904) ble brakt til USA av P.T. Barnum. 


## Se også
* Løvekvinnen
* Hår

## Referanser


## Eksterne lenker
*
Strindheim Fotball

**Strindheim Fotball** (stiftet 9. mars 1926) er en norsk fotballklubb fra Trondheim som spiller i 3. divisjon. Strindheim Toppfotball er del av Strindheim Idrettslag. Den er videre inndelt i Strindheim Toppfotball og Strindheim Fotball Yngres Avdeling. Strindheim har spilt to sesonger i Tippeligaen, i 1984 og 1995. Begge gangene endte det med nedrykk.

## Tabellen

## Kjente spillere
Noen kjente spillere som har spilt for Strindheim:

*Gøran Sørloth
*Alexander Sørloth
*Thomas Rønning
*Jørn Ove Rønning
*Jørn Jamtfall
*Daniel Skjølberg Krogstad
*Alexander Larsen
*Øystein Rogstad
*Robert Stene
*Kristian Sørli
*Steinar Sørlie
*Joachim Walltin
*Jon Eirik Ødegaard
*Gjermund Åsen
*Bård Solem
*Per Joar Hansen
*Marcus & Martinus

## Referanser


## Se også
*Strindheim IL

## Eksterne lenker
*
Primo Carnera

**Primo Carnera** (født 26. oktober 1906 i Sequals nær Udine i Italia, død 29. juni 1967) var verdensmester i tungvektsboksing 1933&ndash;34.

Carnera var en stor bokser, 2,05 m høy og veide over 125 kg, historiens største tungvektsmester frem til 19. desember 2005, da den 147 kg tunge og 2,13 m høye Nikolay Valuev vant WBA-tittelen.

Den 12. september 1928 gikk Carnera sin første kamp som profesjonell, mot Leon Sebilo, i Paris. Carnera vant på knockout i den andre runden. Han vant sine seks første kamper, men siden tapte han mot Franz Diener etter diskvalifisering i første runde i Leipzig. Siden hadde han en ny seiersrekke på syv kamper innen han møtte Young Stribling i tre kamper. Stribling ble diskvalifisert i den første kampen i runde fire og Carnera ble diskvalifisert i den andre kampen i sjuende runden. I den tredje kampen mot Stribling vant Carnera på knockout i sjette runden.

I 1930 flyttet Carnera til USA, og han var svært aktiv. Han vant 17 strake kamper på knockout. Hans seiersrekke ble brutt da han ble diskvalifisert i femte runde mot George Godfrey i en kamp i Philadelphia. Carnera tapte også mot Jim Maloney i Boston.

I 1931 bokset han åtte kamper med resultatet 7-1. Han beseiret blant andre Jim Maloney og King Levinsky, og hans eneste tap det året kom mot den fremtidige verdensmesteren i tungvekt; Jack Sharkey.

I 1932 bokset han hele 25 kamper med resultatet 23-2, 17 seire på knockout, men de fleste mot motstandere av ukjent kaliber. De to tapene var mot Larry Gains i London og mot
Stanley Poreda, i en kontroversiell kamp i Newark, New Jersey.

1933 var et av de viktigste i Carneras liv. Den 10. februar slo han Ernie Schaaf knockout i 13. runden i New York. Schaaf døde to dager senere.

Hans neste var tittelkampen om verdensmesterskapet i tungvektsboksing mot verdensmester Jack Sharkey. Kampen fant sted den 29. juni i Madison Square Garden's *bowl* på Long Island, New York. Carnera vant kampen på knockout i sjette runden og var dermed ny verdensmester. 

Carnera forsvarte tittelen mot Paulino Uzcudun fra Spania og mot Tommy Loughran. Begge kampene gikk i 15 runder og ble vunnet på poeng.

I 1934 tapte Primo Carnera sin verdensmestertittel på knockout til Max Baer. Han ble gulvet hele tolv ganger i en kamp som varte i elleve runder.

Carneras kampresultat som profesjonell bokser var 87 seire, herav 69 på knockout, 14 tap og en uten avgjørelse. Hans 69 knockoutseire gjør han til medlem av en eksklusiv klubb over boksere som har vunnet over 50 kamper på knockout.

## Se også
* Tungvekt
* Boksingens Hall of Fame
* Boksing
* Verdensmestere i tungvektsboksing
* «Årets Bokser» &ndash; Ring Magazine
* «Årets Kamp» &ndash; Ring Magazine

## Referanser


## Eksterne lenker
* 
* 
* 
*
Wulfoald

**Wulfoald** (død 680) var rikshovmester av Austrasia fra 656 eller 661 til han døde og rikshovmester av Neustria og Burgund fra 673 til 675.

Han var regent av Austrasia mens Childerik II var mindreårig, frem til 670. Selv etter at Childerik ble myndig, beholdt Wulfoald den reelle makten. I 673 ble han rikshovmester i Neustria siden Childerik hadde overtatt dets trone. Men da Childerik døde, måtte Wulfoald flykte til Austrasia. Wulfoald og adelsmennene utropte Dagobert II til konge, men Ebroin, den rivaliserende rikshovmesteren i Nesutria, forsøkte å plassere Klodvig III på den austrasiske tronen for å utvide sin innflytelse.

Det var først i 676 at Wulfoald lyktes i å plassere Dagobert på tronen med full autoritet. Krig fortsatte på grensen til 677 da Neustria anerkjente austrasisk uavhengighet. Dagobert ble myrdet 23. desember 679. Wulfoald levde bare en kort stund lenger enn sin konge.

## Referanser


## Eksterne lenker
* Wulfoald hos Foundation for Medieval Genealogy
Luftfilter

**Luftfilter** er en barriere som fjerner uønskede partikler. Barrieren kan være en mekanisk og/eller kjemisk innretning. Ofte er barrieren lagd av filterpapir og/eller aktivt kull. Luftfilteret står oftest i innsugsdelen av luftrommet og finnes i forbrenningsmotorer, air conditioning og andre innretninger som krever renset luft. Ikke bare faste stoffer som støv og fin sand stoppes av et luftfilter. Enkelte luftfiltre kan også hindre forskjellige gasser, væsker å trenge igjennom, som for eksempel i en gassmaske.

Luftfilter brukes i mange forskjellige applikasjoner, som for eksempel:

* luftrenser
* ventilasjonsanlegg i bolig, kontor og andre bygninger
* forbrenningsmotorer (biler, motorsykler etc)
* luftavfuktere
Luftrenser

En **luftrenser** er en innretning som bruker mekaniske og / eller kjemiske luftfilter for å rense luft for uønskede partikler og kjemikalier. En luftrenser har ofte ei vifte for å sirkulere lufta inn i luftrenseren gjennom filtrene og ut tilbake i rommet igjen.

En luftrenser kan ha flere typer filter, og bruker ofte en kombinasjon av forskjellige filtre for å oppnå ønsket renseeffekt.

## HEPA-filtre

Et vanlig filter for luftrensere er HEPA-filter. Dette filteret er bygget opp av mange små tråder som skaper et nett der partiklene i luften fanges og fester seg. Det finnes flere forskjellige typer HEPA-filter, og ikke alle er like effektive. Eksempler på betegnelser er E11 eller H13. De forskjellige typene har forskjellige egenskaper når det gjelder luftgjennomstrømning og partiklene som fanges. HEPA-filter brukes ofte også i støvsugere. HEPA-filteret fjerner partikler fra luften. Dette kan være støv, pollen, fiber fra klær, trafikkforurensning og lignende.

## Kullfiltre
I tillegg til HEPA-filter brukes ofte et kullfilter. Kullfilteret består av kull som kan komme fra bambus. Når luften blåses gjennom kullfilteret fanges luktpartikler. Kullfilteret brukes sammen med HEPA-filter, slik at HEPA-filteret fjerner støv og forurensning, mens kullfilteret fjerner lukten.

## Fjerning av bakterier
Avanserte luftrensere bruker ofte UV-lys i tillegg til dette. UV-lyset fjerner bakterier og virus fra luften. Enkelte luftrensere bruker også en ionisering av luften for å bedre luftrensingen. Ved å ionisere de små partiklene i luften vil flere små partikler binde seg sammen til store partikler, som lettere fanges opp av filteret. 

## Referanser
Kasabian

**Kasabian** er et britisk rockeband fra Leicester i England. Bandet består av Tom Meighan, Serge Pizzorno, Christopher Edwards og Chris Karloff. Medlemmene traff hverandre da de studerte på Leysland High School og på Countesthorpe Community College i England.

I Norge er bandet kanskje mest kjent for singelene «Club Foot» og «L.S.F (Lost Souls Forever)». Bandet har blitt sammenlignet med band som Primal Scream og Oasis, de var også support på sistnevntes *Don't Believe the Truth*-turné.

Under innspillingen av debutalbumet *Kasabian* flyttet de inn på en liten bondegård i Rutland et stykke utenfor Leicester, der de, som alle andre «store» artister, stort sett levde på narkotika mens de spilte.

Singelen «Club Foot», som er tilegnet den tsjekkiske studenten Jan Palach, er blant annet med på soundtracket til populære videospill som *[[Pro Evolution Soccer 5]]* og *[[Marc Ecko's Getting Up: Contents Under Pressure]]*. Den har også blitt brukt i traileren til filmen *[[Serenity]]* og i en reklamefilm for Chef Boyardee. Bandet har også bidratt med musikk til spillene *[[FIFA 2004]]* og *[[Gran Turismo 4]]*. Flere av deres sanger er også blitt brukt i tv-serien **.

Navnet *Kasabian* er hentet fra Linda Kasabian, et medlem i gjengen til den beryktede amerikanske forbryteren Charles Manson, «The Manson Family».

## Bandmedlemmer
* Tom Meighan (vokal)
* Serge Pizzorno (gitar)
* Christopher Edwards (bass)
* Ian Matthews (2005–) (slagverk)

Tidligere medlem:

* Chris Karloff (2003–juli 2006) (bass, synth, gitar)

## Diskografi

### Album
**[[Kasabian]]* (september 2004)
**[[Live From Brixton Academy]]* (juli 2005, kun utgitt digitalt)
**[[Empire (album)]]* (september 2006)
**[[West Ryder Pauper Lunatic Asylum]]* (2009) ('Best Album' at the 2009 Q Awards)
**[[Velociraptor (album)|Velociraptor]]* (2011) 
* *48:13* (2014)
* *For Crying Out Loud* (2017)
* *The Alchemist's Euphoria* (2022)
* *Happenings* (2024)

### Singler
* «Reason Is Treason», (2004)
* «Club Foot», (2004)
* «L.S.F (Lost Souls Forever)»,(2004)
* «Processed Beats», (2004)
* «Cutt Off», (2005)
* «Club Foot // 55», (2005)

## Eksterne lenker
* 
* 
*
Støvsuger

En **støvsuger** er en husholdningsmaskin som ved hjelp av en pumpe lager et kraftig undertrykk i et rør og suger luft med støv og bøss gjennom et munnstykke og en slange, inn i en pose hvor partiklene blir liggende igjen. Luften passerer gjennom de porøse veggene i posen og videre gjennom ulike typer filtre, hvor de fineste støvpartiklene blir fjernet. Til slutt blåses lufta ut gjennom baksiden eller toppen av støvsugeren, avhengig av designet.

I gamle dager var det kun én motor og roterende luftskrue i bunnen, som blåste luften opp gjennom en stor sekk som hang på skaftet og ut gjennom veggene i sekken. Den var betydelig mindre effektiv med tanke på fjerning av det minste støvet.

## Typer (utvalg)
En sentralstøvsuger har motoren med støvoppsamler montert et fast sted i huset. Støvsugerslangen kobles til kontakter som er koblet til støvoppsamleren via et rørsystem.

En robotstøvsuger er en selvgående støvsuger.

En trådløs støvsuger er en støvsuger uten ledning og er mobil. Trådløse støvsugere bruker batterier som kan lades mellom bruk.

## Sugeeffekt
Hvor kraftig en støvsuger er, angis som regel i watt. Jo flere watt, jo kraftigere vifte kan drives ved større turtall. Det er likevel ikke mulig å oppnå større trykkfall enn 1 bar i teorien, i praksis betydelig lavere. Blir trykket for lavt i støvsugeren, blir motstanden til vifta så lav at turtallet øker drastisk. Dette vil kunne føre til overbelastning på og havari av elektromotoren.

## Vannsugere
Støvsugere kan også brukes til oppsamling av væske, da med elektronikken i en vanntett beholder, og en beholder som ikke slipper gjennom luft- man benytter seg av at vannet "faller ned" i beholderen mens luften strømmer videre.

I noen posefrie støvsugere bruker man en beholder med vann i bunnen, hvor lufta tvinges rundt en plate slik at partikler faller ned i vannet istedenfor.

## Bruksområder
* Hygienisk hushold: fjerning av støv, sand, smuler o.l. i hjemmet
* Våtstøvsuging: oppsuging av vann ved søl eller oversvømmelser i kjellere
* Industriell bruk: I industri med mye støvdannelse, kreves mere robuste støvsugere som kan suge betydelig større volum av luft av gangen
* Transportmessig bruk: Til fjerning av sand og grus og søppel fra veier (feiebiler) og grus fra jernbaneskinner (store skinnegående "sugelokomotiver") som krever ekstra kraftig ytelser.

## Kjente produsenter
Noen kjente produsenter av støvsugere opp gjennom årene er Hoover, Nilfisk, Philips, Electrolux og Bosch.
Richard Francis Burton

**Richard Francis Burton** (født 19. mars 1821 i Torquay i Devon i England, død 20. oktober 1890 i Triest i Østerrike-Ungarn) var en engelsk utforsker, oversetter, forfatter, etnolog, lingvist, spion, poet, hypnotisør, fekter og diplomat. I sin svært mangfoldige karriere ble han kjent for sine reiser og utforskninger i Asia, Afrika og Amerika, foruten sin kunnskap om språk og kulturer. I henhold til en redegjørelse snakket han 29 europeiske, asiatiske og afrikanske språk.

## Liv og virke
### Bakgrunn
Richard Francis Burtons mor, Martha, stammet fra en velstående familie, fra Richard Baker, en *squire* fra Hertfordshire. Joseph Netterville Burton, hans far, var generalløytnant i British Army. Hans farfar, Edward Burton, var av irsk-engelsk slekt og virket som prest i Westmorland for Church of Ireland. Burton hadde to søsken, Maria Katherine Elizabeth og Edward Joseph Netterville, født 1823 og 1824.

Under hans unge år foretok familien reiser for eksempel i 1825 til Tours i Frankrike. Richard ble først undervist av huslærere, og i 1829 begynte han på grunnskole som ble ledet av Reverend Charles Delafosse i Richmond Green i London Borough of Richmond upon Thames. Familien reiste igjen til Frankrike, og til Italia, og Richard fikk interesse for språk. Han lærte seg raskt fransk og latinsk og italiensk, og enkelte dialekter som napolitansk. Senere i livet kunne han lære seg hindi og andre indoariske språk.

### Karriere
Blant Burtons best kjente prestasjoner, inkludert en farlig reise til Mekka forkledd som muslim, en ikke fordekt eller forkortet utgave av *[[Tusen og en natt]]* (på engelsk kalt for *The Arabian Nights* etter de tidlige oversettelsene av Antoine Gallands franske versjon), utgi *[[Kama Sutra]]* på engelsk, og hans reiser sammen med John Hanning Speke som de første europeere som besøkte de store innsjøer i Afrika på jakt etter Nilens kilder. Burtons verker og brev kritiserte i stor grad kolonipolitikken til Det britiske imperiet i en slik grad at det skadet hans karriere. Han var en profilert og lærd forfatter som skrev en rekke bøker og akademiske artikler om emner som omfattet menneskelig adferd, reiser, falkeoppdrett, fekting, seksualpraksis og etnografi. En karakteristisk trekk ved hans bøker er rikelig med fotnoter og referanser og appendikser (vedlegg) som inneholder bemerkelsesverdige observasjoner og informasjon.

Han var kaptein i hæren til Det britiske ostindiske kompani, tjenestegjorde i India (og senere også kortvarig i Krimkrigen). Som følge av dette ble han engasjert av Royal Geographical Society til å utforske østkysten av Afrika og han ledet en ekspedisjon av lokale og var den første europeer som så Tanganyikasjøen. Senere i livet tjenestegjorde hans som britisk konsul på øya Fernando Po; i Santos i Brasil; Damaskus i Syria; og til sist i Trieste i dagens Italia. Han var et medlem av Royal Geographical Society og ble belønnet med et orden, (KCMG) i 1886.

## Referanser


## Eksterne lenker
* Samlede verker av Richard Burton hos *Burtoniana.org*, omfatter over 200 av Burtons artikler i magasiner og tidsskrifter
*
Kvadratfot

En **kvadratfot** er et arealmål brukt i USA og angir arealet til et kvadrat hvor sidene er av lengde én fot. En kvadratfot tilsvarer 0,09290304 kvadratmeter. Det går knapt 11 (eksakt 10,7639) kvadratfot på én kvadratmeter. Kvadratfot er ikke en SI-enhet.